rejauldu/bengali-wikipedia huggingface dataset:
চৌধুরী কামাল ইবনে ইউসুফ  (মৃত্যু : ৯ ডিসেম্বর ২০২০) একজন বাংলাদেশী রাজনীতিবিদ এবং সাবেক মন্ত্রী।  তিনি বাংলাদেশ জাতীয়তাবাদী দল নেতা।   পরিবার  চৌধুরী কামাল ইবনে ইউসুফ ফরিদপুর জেলার বাঙালি জমিদার পরিবারে জন্মগ্রহণ করেন।  কামাল ইউসুফের পিতামহ ছিলেন জমিদার চৌধুরী মঈজউদ্দীন বিশ্বাস ।  তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন।   তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন।   রাজনৈতিক জীবন  ১৯৭৯ সালে রাষ্ট্রপতি জিয়াউর রহমান নেতৃত্বে বাংলাদেশ জাতীয়তাবাদী দল (বিএনপি) গঠিত হলে চৌধুরী কামাল ইবনে ইউসুফ যোগ দেন। ১৯৭৯ সালের জাতীয় নির্বাচনে তিনি সংসদে নির্বাচিত হন।  ১৯৮১ সালে তিনি বিচারপতি আব্দুস সাত্তার সরকারের মন্ত্রী হিসেবে দায়িত্ব নেন । ১৯৯১ সালে তিনি আবার নির্বাচিত হন এবং প্রধানমন্ত্রী বেগম খালেদা জিয়ার মন্ত্রিসভায় স্বাস্থ্যমন্ত্রী হন। ১৯৯৬ সাধারণ নির্বাচনে তিনি জয়ী হলেও তার দল বিএনপি আওয়ামী লীগের কাছে হেরে ক্ষমতায় হারায়।  তিনি ২০০১ সালের নির্বাচনেও জিতেছিলেন, তারপরে তিনি খাদ্য ও দুর্যোগ ব্যবস্থাপনা মন্ত্রী হয়েছিলেন।   ২০০৮ সালের সাধারণ নির্বাচনে তিনি তার আসন হারান। মৃত্যুর আগ পর্যন্ত তিনি বিএনপির ভাইস চেয়ারম্যান হিসেবে দায়িত্ব পালন করেছেন।    আরো দেখুন    ২০০৬-২০০৭ বাংলাদেশের রাজনৈতিক সংকট   তথ্যসূত্র    বহিঃসংযোগ    বাংলাদেশে খাদ্য নিরাপত্তা সম্পর্কিত বিশ্ব খাদ্য কর্মসূচি প্রতিবেদন  বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ মন্ত্রী বিষয়শ্রেণী:জীবিত ব্যক্তি বিষয়শ্রেণী:অষ্টম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ফরিদপুর জেলার রাজনীতিবিদ বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:১৯৪০-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী বিষয়শ্রেণী:বাংলাদেশের খাদ্যমন্ত্রী বিষয়শ্রেণী:চৌধুরী বিশ্বাস পরিবার বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ প্রতিমন্ত্রী
সরাইল থানা বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  সরাইল উপজেলার ৯টি ইউনিয়নের প্রশাসনিক কার্যক্রম সরাইল থানার আওতাধীন।  ইউনিয়নসমূহ:  ১নং অরুয়াইল  ২নং পাকশিমুল  ৩নং চুণ্টা  ৪নং কালিকচ্ছ  ৫নং পানিশ্বর  ৭নং সরাইল সদর  ৮নং নোয়াগাঁও  ৯নং শাহজাদাপুর  ১০নং শাহবাজপুর   আরও দেখুন   সরাইল উপজেলা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া জেলার থানা বিষয়শ্রেণী:সরাইল উপজেলা
থাম্ব|গ্লাস ট্রানজিশন কাচীভূতকরণ হল কোন পদার্থকে কাচে পরিণত করা। A.K. Varshneya. Fundamentals of inorganic glasses. Sheffield: Society of Glass Technology, 2006. কাচ অবস্থান্তরের মধ্য দিয়ে কোন তরল পদার্থকে খুব দ্রুত শীতলীকরণের ফলে কাচে পরিণত করা যায়। বেশ কিছু রাসায়নিক বিক্রিয়াও কাচের ক্ষেত্রে ঘটে থাকে। কাচীভূতকরণ অনিয়তাকার পদার্থ বা বিকৃত পদার্থের বৈশিষ্ট্য। এটি ঘটে যখন প্রাথমিক কণাসমূহের মধ্যকার আকর্ষণ বল একটি সর্বনিম্ন সীমা অতিক্রম করে।M.I. Ojovan, W.E. Lee. Connectivity and glass transition in disordered oxide systems J. Non-Cryst. Solids, 356, 2534-2540 (2010). তাপীয় হ্রাস-বৃদ্ধি বন্ধনের বিভাজন ঘটায়। ফলে তাপমাত্রা যত বেশি হবে, সংযোগক্ষমতা তত বেশি থাকবে।   আরো পড়ুন   Steven Ashle, Divide and Vitrify, June 2002, Scientific American  Stefan Lovgren, Corpses Frozen for Future Rebirth by Arizona Company, March 2005, National Geographic  Vitrification: Putting the Heat on Waste   তথ্যসূত্র   বিষয়শ্রেণী:কাচ বিষয়শ্রেণী:দশান্তর বিষয়শ্রেণী:হিম-জীববিজ্ঞান
আবদুল জলিল শিকদার (জন্ম: অজানা - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ:২২-১০-২০১১   জন্ম ও শিক্ষাজীবন  আবদুল জলিল শিকদারের জন্ম  নড়াইল জেলার  লোহাগড়া উপজেলার চাচই গ্রামে। তার বাবার নাম আবদুল হক শিকদার এবং মায়ের নাম পুটি বেগম। তার স্ত্রীর নাম নূরজাহান বেগম। তার সাত ছেলেমেয়ে।    কর্মজীবন  ইপিআরে চাকরি করতেন আবদুল জলিল শিকদার। ১৯৭১ সালে যশোর ইপিআর সেক্টরের ৫ নম্বর উইংয়ের ‘এ’ কোম্পানির নেতৃত্বে ছিলেন তিনি। কোম্পানির অবস্থান ছিল  সাতক্ষীরা জেলার কলারোয়াতে। মুক্তিযুদ্ধ শুরু হলে তিনি সেখান থেকে যশোরে এসে প্রতিরোধযুদ্ধে অংশ নেন। আবদুল জলিল শিকদার  ভারতে অবস্থানকালে কিছুদিন প্রশিক্ষক হিসেবে কাজ করেন। বিহারের চাকুলিয়ায় প্রথম ব্যাচের মুক্তিযোদ্ধাদের ২৪ দিন প্রশিক্ষণ দেন। এরপর ৯ নম্বর সেক্টরের অধীন হিঙ্গলগঞ্জ সাব সেক্টরে প্রশিক্ষক ও সমন্বয়কারী হিসেবে দায়িত্ব পালন করেন। প্রশিক্ষণপ্রাপ্ত মুক্তিযোদ্ধা দলকে বাংলাদেশের ভেতরে গেরিলা অপারেশনে পাঠানো, তাদের পরামর্থ ও সহায়তা প্রদান ইত্যাদি কাজই তিনি করতেন।   মুক্তিযুদ্ধে ভূমিকা  ১৯৭১ সালের ১১ এপ্রিল যশোর জেলার ঝিকরগাছা উপজেলা এলাকায় মুক্তিযুদ্ধ শুরু হলে ৩০ মার্চ থেকে যশোরে প্রতিরোধ যুদ্ধ শুরু হয়। এ যুদ্ধে যশোর ইপিআর সেক্টর হেডকোয়ার্টারের অধীন বেশির ভাগ বাঙালি ইপিআর সদস্য গুরুত্বপূর্ণ ভূমিকা পালন করেন। হেডকোয়ার্টারের অধীন খুলনার ৫ নম্বর উইংয়ের তিন কোম্পানি ইপিআর সদস্য যশোরে সমবেত হয়ে প্রতিরোধ যুদ্ধে অংশ নেন। আবু ওসমান চৌধুরীর নির্দেশে ৫ নম্বর উইংয়ের তিন কোম্পানি ইপিআর সদস্যের একাংশ যশোর শহরে, অপর অংশ ঝিকরগাছায় প্রতিরক্ষা অবস্থান নেয়। দুই দলের সার্বিক নেতৃত্বে থাকেন আবদুল জলিল শিকদার। তার নির্দেশে সুবেদার হাসান উদ্দিনের নেতৃত্বাধীন ‘সি’ কোম্পানি যশোর সেনানিবাসে মর্টারের সাহায্যে আক্রমণ করে। কিন্তু তারা পাকিস্তানি সেনাদের প্রচণ্ড পাল্টা আক্রমণে পিছে হটে নড়াইলের দিকে চলে যায়। এ সময় মুক্তিযোদ্ধারা একদল আরেক দল থেকে বিচ্ছিন্ন হয়ে পড়ে। ঝিকরগাছার পতন হলে সেখানকার মুক্তিযোদ্ধারা ভারত সীমান্ত-সংলগ্ন বেনাপোলে আশ্রয় নেন। কয়েক দিন পর বেনাপোলও পাকিস্তানি সেনাদের দখলে চলে যায়। তখন মুক্তিযোদ্ধারা ভারতে অবস্থান নেন। আবদুল জলিল শিকদার খবর পেলেন, পাকিস্তান সেনাবাহিনীর বিরাট একটি দল সেনানিবাস থেকে বেরিয়ে রাস্তার দুপাশের বাড়িঘর জ্বালিয়ে-পুড়িয়ে তাদের অবস্থানের দিকে অগ্রসর হচ্ছে। তিনি এক দল মুক্তিযোদ্ধা নিয়ে প্রতিরক্ষা অবস্থানে ছিলেন ঝিকরগাছার লাউজানিতে। তার দলের দুই প্লাটুন মুক্তিযোদ্ধা সামনের দিকে পাঠালেন পাকিস্তানি সেনাদের প্রতিরোধে। যশোর-বেনাপোল সড়ক ধরে তারা কিছুদূর অগ্রসর হতেই পড়ে গেলেন পাকিস্তানি সেনাদের সামনে। পাকিস্তানি সেনারা তাদের প্রচণ্ড গতিতে আক্রমণ করল। প্রবল আক্রমণে তারা পিছু হটতে বাধ্য হলেন। কিছুক্ষণের মধ্যেই পাকিস্তানি সেনারা হাজির হলো আবদুল জলিল শিকদারের প্রতিরক্ষা অবস্থানের সামনে। তার নেতৃত্বে মুক্তিযোদ্ধারা বীরত্বের সঙ্গে যুদ্ধ করতে থাকলেন। পাকিস্তান সেনাবাহিনীর দল অত্যাধুনিক অস্ত্রশস্ত্রে সজ্জিত। তার পরও তারা প্রতিরোধ চালিয়ে গেলেন।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:২০০৬-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আব্রাহাম গ্রেসফিল্ড টমাস (জন্ম ২৬ জুলাই ১৯৫০) একজন প্লাস্টিক এবং পুনর্গঠনকারী শল্যচিকিৎসক, ভারতের অতিক্ষুদ্র শল্যচিকিৎসা বিশেষজ্ঞ।  ডাঃ আব্রাহাম টমাস, কেরলের কালিকটের থামারাসেরিতে জন্মগ্রহণ করেছিলেন, তার সমস্ত চিকিৎসা শিক্ষা খ্রিস্টান মেডিকেল কলেজ লুধিয়ানায় হয়েছিল। তিনি ডাঃ এগলস্টনের অধীনে অস্ত্রোপচার এবং ডঃ ফেইরাবেন্ড এবং ডাঃ বিন্দ্রার অধীনে প্লাস্টিক শল্যচিকিৎসার প্রশিক্ষণ নেন। তিনি যুগোস্লাভিয়ার একজন বিখ্যাত মাইক্রোসার্জন মার্কো গোডিনা দ্বারা মাইক্রোভাসকুলার শল্যচিকিৎসার প্রশিক্ষণ পেয়েছিলেন। ১৯৯৪ সালে ক্রিশ্চিয়ান মেডিক্যাল কলেজ লুধিয়ানাতে, তিনি সফলভাবে নয় বছর বয়সী এক মেয়ে সন্দীপ কৌরের মুখ এবং মাথার খুলি পুনরায় সংযুক্ত করেন। এই কৃতিত্বটি সম্প্রতি আমেরিকান কলেজ অফ সার্জনস দ্বারা শল্যচিকিৎসায় সাফল্যের জন্য টমাসকে তাদের ১০০ বছরের সময়রেখায় অন্তর্ভুক্ত করে।  মেয়েটির মুখের পেশী প্রায় সম্পূর্ণ সুস্থ হয়ে উঠেছে। সন্দীপ মেয়েটির পড়াশোনা চালিয়ে নিয়ে যান এবং তিনি হাসপাতালে একজন দক্ষ নিবন্ধিত নার্স হিসাবে কাজ করছেন। টমাস ২০০২ সালের জন্য ডেভেলপমেন্ট অফ স্পেশালিটি বিভাগে ডঃ বি. সি. রায় পুরস্কারের প্রাপক তিনি বর্তমানে মালাবার মেডিকেল কলেজ ও গবেষণা কেন্দ্র, কালিকটের ভাইস চেয়ারম্যান হিসেবে কাজ করছেন।    তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় শল্যচিকিৎসক বিষয়শ্রেণী:ড. বি. সি. রায় পুরস্কার বিজয়ী বিষয়শ্রেণী:কেরলের চিকিৎসক বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:২০শ শতাব্দীর ভারতীয় চিকিৎসক
মঙ্গলকোট  ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৭২ নং মঙ্গলকোট বিধানসভা কেন্দ্রটি মঙ্গলকোট সমষ্টি উন্নয়ন ব্লক এবং সরগ্রাম, গীধগ্রাম এবং আলমপুর গ্রাম পঞ্চায়েত গুলি কাটোয়া-১ সমষ্টি উন্নয়ন ব্লক গুলির অন্তর্গত।  মঙ্গলকোট বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১মঙ্গলকোটভক্ত চন্দ্র রায়ভারতীয় জাতীয় কংগ্রেস১৯৫৭ আসন নেই  ১৯৬২নারায়ণ দাসভারতের কমিউনিস্ট পার্টি১৯৬৭ এন. সাত্তার ভারতীয় জাতীয় কংগ্রেস১৯৬৯নিখিলানন্দ সারভারতের কমিউনিস্ট পার্টি (মার্ক্সবাদী)১৯৭১নিখিলানন্দ সারভারতের কমিউনিস্ট পার্টি (মার্ক্সবাদী)১৯৭২জ্যোতির্ময় মজুমদারভারতীয় জাতীয় কংগ্রেস১৯৭৭নিখিলানন্দ সারভারতের কমিউনিস্ট পার্টি (মার্ক্সবাদী)১৯৮২নিখিলানন্দ সারভারতের কমিউনিস্ট পার্টি (মার্ক্সবাদী)১৯৮৭নিখিলানন্দ সারভারতের কমিউনিস্ট পার্টি (মার্ক্সবাদী)১৯৯১সমর বৌরাভারতের কমিউনিস্ট পার্টি (মার্ক্সবাদী)১৯৯৬সাধনা মল্লিক ভারতের কমিউনিস্ট পার্টি (মার্ক্সবাদী)২০০১সাধনা মল্লিকভারতের কমিউনিস্ট পার্টি (মার্ক্সবাদী)২০০৬সাধনা মল্লিক ভারতের কমিউনিস্ট পার্টি (মার্ক্সবাদী)২০১১সাজাহান চৌধুরীভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১১     ১৯৭৭-২০০৬ ২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর সাধনা মল্লিক মঙ্গলকোট কেন্দ্র থেকে জয়ী হন, ২০০৬ সালে তৃণমূল কংগ্রেসের আব্দুল বেহেস্ত শেখকে পরাজিত করেন, ২০০১ সালে তৃণমূল কংগ্রেসের চন্দ্রনাথ মুখার্জীকে এবং ১৯৯৬ সালে কংগ্রেসের আব্বাস নুরুল মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সমর বৌরা ১৯৯১ সালে কংগ্রেসের হৃদয় কৃশান সারকে পরাজিত করেন। সিপিআই (এম) এর নিখিলানন্দ সার ১৯৮৭ সালে কংগ্রেসের জগদীশ দত্তকে, ১৯৮২ সালে কংগ্রেসের শেখ বোরশেদ এবং ১৯৭৭ সালে কংগ্রেসের মদন চৌধুরীকে পরাজিত করেন।  ১৯৫১-১৯৭২ ১৯৭২ সালে কংগ্রেসের জ্যোতির্ময় মজুমদার জয়ী হন। সিপিআই (এম) এর নিখিলানন্দ সার ১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এন. সাত্তার জয়ী হন। সিপিআইয়ের নারায়ণ দাস ১৯৬২ সালে জয়ী হন। ১৯৫৭ সালে মঙ্গলকোট কেন্দ্রে আসন ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের ভক্ত চন্দ্র রায় মঙ্গলকোট কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব বর্ধমান জেলার রাজনীতি
ভারতে দ্বিতীয় লোকসভা নির্বাচন অনুষ্ঠিত হয়েছিল ১৯৫৭ সালে। ভারতীয় জাতীয় কংগ্রেস ১৯৫২ সালের মত এ নির্বাচনেও জয়লাভ করে। কংগ্রেসের ৪৯০ জন প্রার্থীর মধ্যে ৩৭১ জন প্রার্থী নির্বাচনে সাফল্য পেয়েছিল। এছাড়াও দলটি দলটি মোট ৫৭,৫৭৯,৫৮৯ ভোটসহ ৪৭.৭৮% মেজরিটি নিয়ে সরকার গঠন করেছিল। পণ্ডিত জওহরলাল নেহ্‌রু পুনরায় ক্ষমতায় এসেছিল। ১১ই মে ১৯৫৭ সালে শ্রী মাদাভুসি সর্বসম্মতিক্রমে নতুন লোকসভার অধ্যক্ষ নির্বাচিত হন। তার নামটি প্রস্তাব করেন প্রধানমন্ত্রী নেহেরু ও সত্যনারায়ন সিনহা।  দ্বিতীয় সাধারণ নির্বাচনে ৪০৩টি নির্বাচনী এলাকা থেকে ৪৯৪টি আসন ছিল যা ভারতের ১৩টি প্রদেশ ও ৪টি ইউনিয়ন টেরিটরির প্রতিনিধিত্ব করেছিল। সেসময় ৩১২টি ছিল এক-আসন বিশিষ্ট, ৯১টি ছিল দুই-আসন বিশিষ্ট ও কোন তিন-আসন ছিল না। ১৯৬২ সালে তৃতীয় সাধারণ নির্বাচন থেকে একাধিক-আসন বিশিষ্ট নির্বাচনী এলাকা বাতিল করা হয়।  সতন্ত্র প্রার্থীরা এ নির্বাচনে ১৯% ভোট লাভ করেছিল। দ্বিতীয় লোকসভা এর পূর্ণ মেয়াদ শেষ করে ৩১শে মার্চ ১৯৬২ সালে ভেঙ্গে যায়।  ফলাফল    দলভিত্তিক ফলাফল   লোকসভা নির্বাচন ১৯৫৭ % জয় ভারতীয় জনসংঘ বিজেএস ৫.৯৭ ৪ ভারতের কমিউনিস্ট পার্টি সিপিআই ৮.৯২ ২৭ ভারতীয় জাতীয় কংগ্রেস আইএনসি ৪৭.৭৮ ৩৭১ প্রজা সমাজতান্ত্রিক দল পিএসপি ১০.৪১ ১৯ অখিল ভারতীয় হিন্দু মহাসভা এবিএইচএম ০.৮৬ ১ অখিল ভারতীয় রাম রাজ্য পরিষদ আরআরপি ০.৩৮ ০ ছোট নাগপুর সাঁওতাল পরগনা জনতা পার্টি সিএনএসপিজেপি ০.৪২ ৩ সারা ভারত ফরওয়ার্ড ব্লক এআইএফবি ০.৫৫ ২ গনতন্ত্র পরিষদ জিপি ১.০৭ ৭ ঝাড়খণ্ড দল জেকেপি ০.৬২ ৬ কৃষক ও ভারতের ওয়ার্কার্স পার্টি পিডব্লিউপিআই ০.৭৭ ৪ পিপলস ডেমোক্রেটিক ফ্রন্ট পিডিএফ ০.৮৭ ২ প্রজা পার্টি পিপি ০.১২ ০ বিপ্লবী সমাজতন্ত্রী দল আরএসপি ০.২৬ ০ তফশিলি জাতি ফেডারেশন এসসিএফ ১.৬৯ ৬ সতন্ত্র - ১৯.৩২ ৪২ মনোনীত অ্যাংলো-ইন্ডিয়ান - - ২   আরো দেখুন   ভারতের নির্বাচন কমিশন  ভারতের রাষ্ট্রপতি নির্বাচন, ১৯৫৭   তথ্যসূত্র   বিষয়শ্রেণী:ভারতের সাধারণ নির্বাচন বিষয়শ্রেণী:১৯৫৭-এ ভারতে নির্বাচন বিষয়শ্রেণী:১৯৫৭-এ এশিয়ায় নির্বাচন
খারকিভ ক্যাথেড্রাল মসজিদ (; এছাড়াও খবিদরালী মসজিদ নামেও পরিচিত) ইউক্রেনে অবস্থিত একটি মাসজিদ।   ইতিহাস  ১৯০৭ সালে লোপান নদীর তীর ঘেঁষে একটি মসজিদ নির্মাণ করা হয়েছিল। ১৯৩৬ সালে উক্ত সময়ের ক্ষমতাধর ব্যক্তি জোসেফ স্টালিন এই মসজিদটি ধ্বংস করে দিয়েছিলেন। তার দাবি ছিল যে, এই মসজিদটি নদীর সৌন্দর্যে ব্যাঘাত করছে। পরে ২০১০ সালে একই জায়গায় মসজিদটি পুনর্নির্মাণের কাজ শুরু হয় এবং ২০১৬ সালে তা সম্পূর্ণ হয়।   তথ্যসূত্র   বিষয়শ্রেণী:ইউক্রেনের মসজিদ বিষয়শ্রেণী:কমিউনিস্টদের দ্বারা ধ্বংসকৃত মসজিদ
মরণ কামড়  ১৯৯৯ সালে মুক্তিপ্রাপ্ত বাংলাদেশী চলচ্চিত্র। চলচ্চিত্রটি পরিচালনা করেন মালেক আফসারী। এতে অভিনয় করেছেন মান্না, মুনমুন, আমিন খান, ময়ূরী, সাদেক বাচ্চু, দিলদার, নাসরিন, ইলিয়াস কোবরা, রিনা খান, রোজী আফসারী সহ আরো অনেকে। চলচ্চিত্রটি ১৯৯৯ সালে বাংলাদেশে মুক্তির পর ব্যাবসায়িকভাবে সফল হয়।  কাহিনি সংক্ষেপ  অভিনয়ে মান্না মুনমুন আমিন খান ময়ূরী সাদেক বাচ্চু দিলদার নাসরিন ইলিয়াস কোবরা সাংকো পাঞ্জা নাসির খান আমীর সিরাজী শক্তি মিরপুরি নান্না ভাট মজিদ বঙ্গবাসি তৃঞ্চা ববি বাদল বুলবুল রিনা খান নাজমা রোজী আফসারী সঙ্গীত মরণ কামড় চলচ্চিত্রের সঙ্গীত রচনা করেছেন মনিরুজ্জামান মনির। সঙ্গীত পরিচালনা ও সুরারোপ করেছেন আবু তাহের। গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, খালিদ হাসান মিলু, কনকচাঁপা, আঁখি আলমগীর ডলী সায়ন্তনী।  তথ্যসূত্র   বহিঃসংযোগ       বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:মালেক আফসারী পরিচালিত চলচ্চিত্র বিষয়শ্রেণী:১৯৯৯-এর চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র
thumb|250px|অতীতের চিত্তরঞ্জন লোকোমোটিভ ওয়ার্কস (ছবি ১৯৫০-৬০) চিত্তরঞ্জন ভারতের পশ্চিমবঙ্গ রাজ্যের পশ্চিম বর্ধমান জেলার আসানসোলের একটি শহরতলি।    ভৌগোলিক উপাত্ত  চিত্তরঞ্জনের অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৫ মিটার (৫০৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চিত্তরঞ্জনের জনসংখ্যা হল ৪৫,৯২৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে চিত্তরঞ্জন এর সাক্ষরতার হার বেশি।  চিত্তরঞ্জনের জনসংখ্যার ১০% হল ৬ বছর বা তার কম বয়সী।   চিত্তরঞ্জন লোকোমোটিভ ওয়ার্কস  thumb|চিত্তরঞ্জন লোকোমোটিভ ওয়ার্কস নির্মিত ৬০তম বর্ষের রেল ইঞ্জিন ভারতীয় রেলের চিত্তরঞ্জন লোকোমোটিভ ওয়ার্কস হল চিত্তরঞ্জন শহরের গর্ব। সম্প্রতি বিবিসি তাদের দ্য গ্রেট ইন্ডিয়ান রেলওয়ে জার্নি (লখনউ থেকে কলকাতা) নামে এক কর্মসূচিতে উল্লেখ করেছে যে, চিত্তরঞ্জন লোকোমোটিভ ওয়ার্কস (সি এল ডবলু) কর্তৃপক্ষের অসাধারণ পরিচালনা এবং চিত্তরঞ্জন শহর ওয়ার্ল্ড ফোরামে বৈশিষ্ট্যের সঙ্গে উল্লেখিত হবে।https://m.youtube.com/watch?v=CckjZafH0vI   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
খল্ল্যা বাটা (বৈজ্ঞানিক নাম: Liza parsia) (ইংরেজি: Gold-spot mullet) হচ্ছে Mugilidae পরিবারের Liza গণের একটি স্বাদুপানির মাছ।  বর্ণনা  বিস্তৃতি এই মাছ বাংলাদেশ, ভারত, পাকিস্তান এবং শ্রীলংকায় পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:শ্রীলঙ্কার মাছ
২০২৩ দক্ষিণ আফ্রিকা ত্রিদেশীয় সিরিজ ছিল একটি ক্রিকেট টুর্নামেন্ট যেটি ২০২৩ সালের জানুয়ারি ও ফেব্রুয়ারি মাসে দক্ষিণ আফ্রিকায় অনুষ্ঠিত হয়। টুর্নামেন্টে স্বাগতিক দক্ষিণ আফ্রিকার সঙ্গে অংশগ্রহণ করে ওয়েস্ট ইন্ডিজ ও ভারত, এবং টুর্নামেন্টের প্রতিটি ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়। টুর্নামেন্টের সবগুলো ম্যাচ পূর্ব লন্ডনের বাফেলো পার্কে অনুষ্ঠিত হয়। অংশগ্রহণকারী দলগুলোর জন্য টুর্নামেন্টটি ২০২৩ আইসিসি নারী টি২০ বিশ্বকাপের প্রস্তুতি হিসেবে গণ্য হয়।  টুর্নামেন্টের ফাইনালে ভারতকে ৫ উইকেটে পরাজিত করে বিজয়ী হয় দক্ষিণ আফ্রিকা।  দলীয় সদস্য  হেইলি ম্যাথিউস (অধি.)  অ্যাফি ফ্লেচার  আলিয়াহ অ্যালেইন  কারিশমা রামহরক  কেইসিয়া শুলৎস  চেরি-অ্যান ফ্রেজার  জাইদা জেমস  জানিলিয়া গ্লাসগো  জেনাবা জোসেফ  ত্রিশান হোল্ডার  ব্রিটনি কুপার  রাশাদা উইলিয়ামস (উই.)  শাকিরা সেলমান  শানিকা ব্রুস  শাবিকা গজনবি  শামিলিয়া কনেল  শিনেল হেনরি  শেডিন নেশন  শেনেতা গ্রিমন্ড  শেমেইন ক্যাম্পবেল (উই.)  স্তাফানি টেলর সুনে লুস (অধি.)  ক্লোয়ি-লেসলি ট্রাইঅন (সহ-অধি.)  অ্যানেরি ডার্কসেন  আন্নেকে বশ  আয়াবোংগা খাকা  ডেলমি টাকার  তাজমিন ব্রিটস  তুমি সেখুখুনে  তেবোগো মাচেকে (উই.)  নাদিন দে ক্লের্ক  নোনকুলুলেকো ম্লাবা  মারিজান কাপ  মাসাবাতা ক্লাস  লরা ভোলফার্ড্‌ট  লারা গুডঅল  শবনিম ইসমাইল  সিনালো জাফতা (উই.) হরমনপ্রীত কৌর (অধি.)  স্মৃতি মন্ধনা (সহ-অধি.)  অঞ্জলি সর্বানী  অমনজোত কৌর  ইয়াস্তিকা ভাটিয়া (উই.)  জেমিমাহ রদ্রিগেস  দীপ্তি শর্মা  দেবিকা বৈদ্য  পূজা বস্ত্রাকর  মেঘনা সিং  রাজেশ্বরী গায়কওয়াড়  রাধা যাদব  রেণুকা সিং  শভীনেণী মেঘনা  শিখা পান্ডে  সুষমা বর্মা (উই.)  স্নেহ রানা  হারলিন দেওল টুর্নামেন্ট শুরুর আগে চোটের কারণে চেরি-অ্যান ফ্রেজার ওয়েস্ট ইন্ডিজ দল থেকে ছিটকে গেলে তাঁর পরিবর্তে শানিকা ব্রুসকে দলে নেয়া হয়। টুর্নামেন্টের রাউন্ড-রবিন পর্বের শেষ ম্যাচের আগে ওয়েস্ট ইন্ডিজ দলে জাইদা জেমস, জানিলিয়া গ্লাসগো, জেনাবা জোসেফ ও ত্রিশান হোল্ডারকে অন্তর্ভুক্ত করা হয়।  রাউন্ড-রবিন পয়েন্ট তালিকা   ফাইনালে উত্তীর্ণ  সূচি  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২৩-এ দক্ষিণ আফ্রিকান ক্রিকেট বিষয়শ্রেণী:২০২৩-এ ওয়েস্ট ইন্ডিয়ান ক্রিকেট বিষয়শ্রেণী:২০২৩-এ ভারতীয় ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:ওয়েস্ট ইন্ডিজ ক্রিকেট দলের দক্ষিণ আফ্রিকা সফর বিষয়শ্রেণী:ভারত ক্রিকেট দলের দক্ষিণ আফ্রিকা সফর
ফুয়াদ নাসের বাবু (জন্ম ৩১ মে ১৯৬০) একজন বাংলাদেশি সুরকার। তিনি বাংলাদেশের ব্যান্ড দল ফীডব্যাক-এর প্রতিষ্ঠাতা, ব্যান্ড লিডার, সুরকার, গীতিকার, কণ্ঠশিল্পী এবং চাবিফলক বাদ্যযন্ত্র বাদক। তিনি পিয়ানো, বেজ গিটার এবং রিদম বাজান, যা তিনি সেশন মিউজিক রেকর্ডিং এবং লাইভ শোতে প্রদর্শন করেন। তাঁর অন্যতম সেরা সুরকর্ম হল "মেলায় যাইরে," যা মাকসুদুল হক লিখেছেন এবং সুর করেছেন।  তিনি রেডিও ও টেলিভিশনের বিজ্ঞাপনের জিঙ্গেল, নাটক, ফিচার ফিল্ম, ডকুমেন্টারি এবং একক শিল্পীদের জন্য গান এবং থিম সংগীত তৈরি করেন।  ফুয়াদ চ্যানেল ওয়ান এবং দেশ টিভির জন্য স্টেশন আইডি মিউজিকও কম্পোজ করেছেন।  বাংলাদেশে টেলিভিশন বিজ্ঞাপনের জিঙ্গেলে আধুনিকতার ছোঁয়া এনে সেটিকে আধুনিক ধারায় রূপান্তরিত করতে তার দীর্ঘদিনের প্রচেষ্টা বিশেষ ভূমিকা রেখেছে।  একজন বেজ গিটারিস্ট হিসেবে তিনি গত চার দশক ধরে রুনা লায়লা সঙ্গে পারফর্ম করে আসছেন।   কর্মজীবন   ১৯৭২ সালে বাবু তাঁর প্রথম গান "আবার এসেছে সেই মুক্তির লগ্ন" সুরারোপ করেন। এটি ছিল একটি গণসংগীত (জনগণের জন্য উদ্বুদ্ধকরণ সংগীত), যা লিখেছিলেন আহমেদ বশির এবং পরিবেশন করেছিল সম্মিলিত শিল্পীগোষ্ঠী। তাঁর প্রথম রেকর্ডকৃত গান ছিল "উদাসী এই মনে"।  ফুয়াদ ঢাকায় আর্ট অব নয়েজ নামে একটি রেকর্ডিং স্টুডিওর মালিক।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:বাংলাদেশী সুরকার বিষয়শ্রেণী:বাংলাদেশী কণ্ঠাভিনেতা বিষয়শ্রেণী:কুষ্টিয়া জেলার ব্যক্তি
স্যার বাল্ডউইন সেন্ট জর্জ (৩ সেপ্টেম্বর ১৩৬২ - ১৪২৬), হ্যাটলি সেন্ট জর্জ, কেমব্রিজশায়ার, ছিলেন একজন ইংরেজ রাজনীতিবিদ।  তিনি হ্যাটলি সেন্ট জর্জের স্যার বাল্ডউইন সেন্ট জর্জের (মৃত্যু ১৩৮৩) পুত্র জন্মগ্রহণ করেন। ১৩৮৬ সালের জানুয়ারির আগে তিনি নাইট উপাধি লাভ করেন।  তিনি ১৩৯৪, ১৪০১, অক্টোবর ১৪০৪, ১৪০৬, এপ্রিল ১৪১৪ সালে কেমব্রিজশায়ারের জন্য ইংল্যান্ডের পার্লামেন্টের সদস্য (এমপি) ছিলেন এবং ১৪০৯-১০ পর্যন্ত কেমব্রিজশায়ার এবং হান্টিংডনশায়ারের উচ্চ শেরিফ হিসাবে দায়িত্ব পালন করেছিলেন।  তিনি জোয়ানকে বিয়ে করেছিলেন, স্যার জন ইঞ্জেইনের কন্যা এবং তার ১ম স্ত্রী মার্গারেটের সহকর্মী, শেপ্রেথের স্যার জন দে লা হেয়ের কন্যা। তার তিন পুত্র ছিল, যার মধ্যে একজন তার পূর্ববর্তী।   তথ্যসূত্র   বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য অক্টোবর ১৪০৪ বিষয়শ্রেণী:ইংল্যান্ডের সংসদ সদস্য ১৪০১ বিষয়শ্রেণী:ইংল্যান্ডের সংসদ সদস্য ১৩৯৪ বিষয়শ্রেণী:১৪২৬-এ মৃত্যু বিষয়শ্রেণী:১৩৬২-এ জন্ম
তপোবিজয় ঘোষ (১৯৩৬ — ২৭ আগস্ট ১৯৯০ ) বিংশ শতকের শেষার্ধের বাংলার বিশিষ্ট সাহিত্যিক।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৫১,   জন্ম ও শিক্ষা জীবন  তপোবিজয় ঘোষের জন্ম অধুনা বাংলাদেশের ময়মনসিংহে। পিতা ধনঞ্জয় ঘোষ। ১৯৪৭ খ্রিস্টাব্দে দেশবিভাগের পর সপরিবারে তারা ভারতে চলে আসেন এবং পশ্চিমবঙ্গের বীরভূম জেলার সিউড়িতে বসবাস শুরু করেন। তিনি রামপুরহাটের বিদ্যালয় থেকে ম্যাট্রিক, সিউড়ি কলেজ থেকে বি.এ. ও কলকাতা বিশ্ববিদ্যালয় থেকে এম.এ পাশ করেন। পরে সাহিত্যে গবেষণা করে ডক্টরেট হন। তার গবেষণার বিষয় ছিল 'উনিশ শতকের নীল আন্দোলন ও বাংলার সারস্বত সমাজ'। ছাত্রাবস্থায় মোটামুটি ১৯৫২ খ্রিস্টাব্দ হতেই তিনি কমিউনিস্ট আন্দোলনের সঙ্গে যুক্ত হন এবং বামপন্থী চিন্তাধারায় বিশ্বাসী হয়ে ওঠেন। পরে ভারতের কমিউনিস্ট পার্টি বিভক্ত হলে তিনি সি.পি.আই.(এম) পার্টির সদস্য হন।  কর্মজীবন  তিনি বর্ধমানের কাটোয়া কলেজে অধ্যাপনার মধ্য দিয়ে কর্মজীবন শুরু করেন। এরপর যোগ দেন নিজের সিউড়ি কলেজে, পরে শিবপুরের দীনবন্ধু কলেজে। কল্যাণী বিশ্ববিদ্যালয়ের বাংলা বিভাগের প্রধান হিসাবেও দায়িত্ব পালন করেছেন। শেষে রবীন্দ্রভারতী বিশ্ববিদ্যালয়েও অস্থায়ী ভাবে অধাপনা করেছেন।  সাহিত্যকর্ম  অধ্যাপনার সাথে সাহিত্যচর্চা চলতে থাকলেও ছোটগল্প দিয়ে নিয়মিত লেখালেখি শুরু করেন পাঁচের দশকের মাঝামাঝি সময়ে। তার সে সময়ের অজস্র লেখা গল্প 'স্বাধীনতা', 'পরিচয়', 'নন্দন', 'চতুষ্কোন' 'সত্যযুগ' মাসিক বাংলাদেশ' প্রভৃতি পত্রিকায় প্রকাশিত হয়। দেশের তথা রাজ্যের সমসাময়িক পরিস্থিতির উপর ও আন্দোলনের প্রেক্ষাপটে কলম ধরেছেন। তার লেখা 'এখন প্রেম', 'সামনে লড়াই' ইত্যাদি উপন্যাস নকশাল আন্দোলনের পটভূমিতেই রচিত হয়েছে এবং বেশ কয়েকটি ভাষাতেও অনূদিত হয়েছে। দেশের গণতান্ত্রিক পরিবেশ ও পরিস্থিতিতেও কলম ধরেছেন। 'গণতন্ত্র কে বাবু' গল্পটিতে সুন্দরভাবে সমকালীন উপযুক্ত প্রশ্ন  উপস্থাপিত হয়েছে। পারিবারিক ও অর্থনৈতিক কারণে ছয়ের দশকের কিছুদিন তার লেখা অবশ্য বন্ধ ছিল। পশ্চিমবঙ্গ গণতান্ত্রিক লেখক শিল্পী সংঘের অন্যতম প্রতিষ্ঠাতা-সদস্য ছিলেন তিনি। তার রচিত গ্রন্থগুলি হল:   'রাতজাগার পালা'  'সামনে লড়াই'  'দহন দাহন'  'ইতিহাসের মানুষ'  'কালচেতনার গল্প'  'নীল আন্দোলন ও হরিশ্চন্দ্র'  'নীল আন্দোলন ও বাংলার বুদ্ধিজীবী'  সম্মাননা  ১৯৯০ খ্রিস্টাব্দে তপোবিজয় ঘোষ তার "কালচেতনার গল্প" বইটির জন্য পশ্চিমবঙ্গ সরকারের বঙ্কিম পুরস্কার লাভ করেন।  মৃত্যু ১৯৯০ খ্রিস্টাব্দের ২৭ শে আগস্ট তপোবিজয় ঘোষ ৫৪ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৩৬-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:বীরভূম জেলার ব্যক্তি বিষয়শ্রেণী:বাঙালি সাহিত্যিক বিষয়শ্রেণী:ভারতীয় সাহিত্যিক বিষয়শ্রেণী:বঙ্কিম পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
সার্বিয়া প্রথম অলিম্পিক গেমসে অংশগ্রহণ করে ১৯১২ সালে সার্বিয়া রাজ্য হিসাবে। সার্বিয়া পুনরায় ৯৬ বছর পর ২০০৮ গ্রীষ্মকালীন অলিম্পিক গেমসে পুনরায় ফিরে আসে। ১৯২০ থেকে ১৯৯২ শীতকালীন অলিম্পিক পর্যন্ত সার্বিয়া যুগোস্লাভিয়া দলের অংশ হিসাবে অংশগ্রহণ করেছিল। ১৯৯২ গ্রীষ্মকালীন অলিম্পিক গেমসে সার্বিয়ান ক্রীড়াবিদগন জাতিসংঘের অধীনে স্বাধীন ক্রীড়াবিদ হিসাবে অংশগ্রহণ করে।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ৩  0  0  0  0  – ১৯২০–১৯৮৮    এর অংশ হিসাবে    হিসাবে ১৯৯৬–২০০৪   এর অংশ হিসাবে   ৯২  ০  ১  ২  ৩  ৬১   ১১৬  ১  ১  ২  ৪  ৪২                           সর্বমোট  ১  ২  ৪  ৭  ৮৭   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব. ১৯২৪–১৯৯২   এর অংশ হিসাবে ১৯৯৪–২০০৬   এর অংশ হিসাবে   ১০  0  0  0  0  –   ৮  0  0  0  0  –                   সর্বমোট  0  0  0  0  –   ক্রীড়া অনুযায়ী পদক     ১  0  0  ১   0  ১  ১  ২   0  ১  0  ১   0  0  ২  ২   0  0  ১  ১ সর্বমোট  ১  ২  ৪  ৭   আরও দেখুন   অলিম্পিকে সার্বিয়ার পতাকাবাহীদের তালিকা  প্যারালিম্পিকে সার্বিয়া  অলিম্পিকে যুগোস্লাভিয়া   তথ্যসূত্র    বহিঃসংযোগ